Bad Reputation

Bad Reputation הוא אלבום הבכורה של מוזיקאית הרוק האמריקאית ג'ואן ג'ט. הוא יצא במקור בהוצאה עצמית שלה בשנת 1980 בכותרת Joan Jett, אחרי שלהקתה הקודמת, The Runaways, התפרקה. ההוצאה המחודשת יצאה על ידי חברת התקליטים Boardwalk Records ב-1981.

רקע 
האלבום הוקלט לפני שג'ט הקימה את להקת הליווי שלה, The Blackhearts, וברוב האלבום היא מלווה על ידי חברי להקת The Roll-Ups, עם ליה הארט על גיטרה, ג'ף פיטרס על בס, ופול סימונס על תופים. רצועות אחרות כוללות השתתפות של מוזיקאים ידועים, כגון סטיב ג'ונס ופול קוק מהסקס פיסטולס, וקלם בורק ופרנק אינפנטה מבלונדי.

אחרי ההקלטות העצמאיות עם המפיק קני לגונה, ג'ט פנתה עם האלבום למספר חברות תקליטים גדולות, אך אף אחת מהן לא רצתה להוציא את האלבום לשוק. במקום להמשיך לחפש לייבל, לגונה וג'ט החליטו לממן את הוצאת האלבום בעצמם. הם מכרו עותקים של Joan Jett ישירות לבאי הופעותיה ולחנויות תקליטים - מתוך תא המטען של מכוניתו של לגונה.

האלבום נמכר טוב יחסית, מה שגרם להוצאתה המחודשת כעבור שנה, הפעם מטעם הלייבל Boardwalk Records,  ובשם Bad Reputation. ג'ט אמרה שהשם מתאר את השם ה"רע" שיצא לה בתור חברה לשעבר בלהקת The Runaways. ג'ט, בתור אישה בתחום הרוק הכבד, נחשבה בעיני מנהלי חברות התקליטים ל"פרועה" מידי, תיוג שלא הוצמד באופן שלילי לגברים בעולם הרוק.

את הזכויות האירופאיות להפצת האלבום קנתה חברת התקליטים Ariola Records, והשיר "Hanky Panky"  החליף את "Wooly Bully" בתור השיר האחרון בצד 2. מכיוון שבארצות הברית Boardwalk Records הוציאה את האלבום עם רשימת השירים המקורית, זה הפך את הגרסה האירופאית לגרסת ייבוא ואייטם לאספנים. מאוחר יותר, השיר נכלל כבונוס כשהאלבום יצא בדיסק.

ההוצאה המקורית באוסטרליה כללה עטיפה שונה לגמרי, ואת השיר "Shout" במקום "Hanky Panky". השיר "Do You Wanna Touch Me (Oh Yeah)" היה להיט ענק באוסטרליה כשיצא כסינגל, מיד אחרי  "I Love Rock 'n' Roll" ו-"Crimson and Clover" מאלבומה משנת 1981 של ג'ט, I Love Rock 'n Roll.

ב-1999, האלבום יצא בגרסה מחודשת, הפעם על דיסק עם מספר רצועות בונוס ורימאסטרינג של האלבום המקורי.

סינגלים 
 You Don't Own Me" יצא כסינגל לפני האלבום המקורי של 1979. בבי-סייד הייתה גרסה מוקדמת של השיר "I Love Rock 'n Roll", שבוצע עם קוק וג'ונס מהסקס פיסטולס. גרסה זו יצאה מאוחר יותר באלבום השירים הנדירים, Flashback.
 "Make Believe" יצא בתור סינגל 7 אינץ' מהלייבל Ariola. את התקליט ליווה מיני-פוסטר מקופל בשרוול הכולל עם הצילום מעטיפת האלבום. ה-B-סייד היה גרסת כיסוי של "Call Me Lightning", אשר גם הוא נכלל באלבום Flashback כמו גם בגרסאות הדיסק המאוחרות יותר של Bad Reputation.
 "Do You Wanna Touch Me (Oh Yeah)"  יצא כסינגל מהלייבל Boardwalk, בעקבות הצלחת הסינגלים של ג'ט, "I Love Rock 'n' Roll" ו-"Crimson and Clover". ה-B-סייד היה "Victim of Circumstance", אשר נשמט מגרסאות מאוחרות יותר של האלבום.
 Boardwalk גם הוציאה את "Jezebel" כסינגל. הוא הצליח בשווקים מחוץ לארצות הברית, בבית, תחנות הרוק התעלמו ממנו.

ביקורת 

 סטיב יואי, מבקר AllMusic, התלהב וכינה את האלבום "קליט", ושיבח את השילוב של כל ההשפעות של ג'ט, החל מרונקנרול קלאסי של שנות ה-50 וה-60, ועד לגלאם רוק, פאנק, וגיטרה בסגנון הגל החדש.
 טום קרסון, מ"רולינג סטון", כינה את האלבום "ליטרלי מדי", אך שיבח את האותנטיות של נרטיב הרוק שבו ואת התחושה הכללית של האלבום, ונתן לו ציון של -A.
 רוברט כריסטגאו, מ"וילג' ווייס", מצא כי לגונה וג'ט הצליחו לקחת מוזיקת רוק של הופעות ולהתאים אותו לפורמט של אלבום, ושיבח את הקשיחות הרוקיסטית של ג'ט, וקרא לה "tuffer than any gurl in history".

"רולינג סטון" הציב את האלבום כמספר 36 ברשימת "50 האלבומים המגניבים של כל הזמנים" בשנת 2005.

רשימת השירים

משתתפים 

הפקה
 קני לגונה – מפיק
 ריצ'י קורדל – מפיק
 מארק דודסון – מהנדס; מפיק שותף
 סטיב ג'ונס – מפיק של רצועות 4 ו-11
 פול קוק – מפיק של רצועות 4 ו-11
 ג'ו לאטימר – מהנדס
 סטיוארט פיינס – מהנדס
 בוץ' ייטס – עוזר מהנדס
 מלקולם דייוויס – מאסטרינג

במצעדים

אלבום

סינגלים

קישורים חיצוניים 

 Joan Jett (album) ב JoanJett.com (ארכיון)
 Joan Jett (album) ב JoanJett.com (ארכיון)

הערות שוליים 

אלבומי בכורה מ-1981
אלבומי ג'ואן ג'ט
אלבומים באנגלית
אלבומי חברת אריולה רקורדס
אלבומים בהוצאה עצמית